CONVOCATÒRIA PER A LA PROPOSTA DE CURSOS DE FORMACIÓ EN ACTIVITATS ESPORTIVES PER AL CURS ACADÈMIC 2014-2015 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2894)
  + [Valencià](/va/acuerdo/2894)






Selector de idioma

Leer

* [Español](/es/acuerdo/2894)
* [Valencià](/va/acuerdo/2894)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A LA PROPOSTA DE CURSOS DE FORMACIÓ EN ACTIVITATS ESPORTIVES PER AL CURS ACADÈMIC 2014-2015[Butlletí Oficial Universitat d'Alacant](/ca/Publicacion)
=====================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A LA PROPOSTA DE CURSOS DE FORMACIÓ EN ACTIVITATS ESPORTIVES PER AL CURS ACADÈMIC 2014-2015

Data d'aprovació
:   11/06/2014

Data de publicació
:   16/06/2014

Òrgan competent
:   Vicerector de Cultura, Esports i Politítica Lingüística

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2894.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2894)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2894)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A LA PROPOSTA DE CURSOS DE FORMACIÓ EN ACTIVITATS ESPORTIVES PER AL CURS ACADÈMIC 2014-2015&url=https://www.boua.ua.es/va/acuerdo/2894)

**Títol:** CONVOCATÒRIA PER A LA PROPOSTA DE CURSOS DE FORMACIÓ EN ACTIVITATS ESPORTIVES PER AL CURS ACADÈMIC 2014-2015

**Secció:** CONVOCATÒRIES I CONCURSOS

**Òrgan:** Vicerector de Cultura, Esports i Politítica Lingüística

**Data d'aprovació:** dimecres, 11 de juny de 2014

CONVOCATÒRIA PER A LA PROPOSTA DE CURSOS DE FORMACIÓ EN ACTIVITATS ESPORTIVES PER AL CURS ACADÈMIC 2014-2015

EXPOSICIÓ DE MOTIUS

El Vicerectorat de Cultura, Esports i Política Lingüística (VCEPL) amb l’objectiu de continuar promovent les activitats i cursos esportius que tinguen sobretot com a fi complementar la formació acadèmica i esportiva de la comunitat universitària, resol fer pública un convocatòria per a proposar i seleccionar aquells cursos que atenguen al compliment de l’objectiu anterior i que es realitzen per al curs acadèmic 2014-2015.

L’actual moment de crisi econòmica i de tensió financera, al qual no és aliena la Universitat d’Alacant, obliga a una gestió més responsable dels recursos públics, i més eficaç i eficient, que incloga mecanismes previs de selecció d’activitats que d’una manera o altra manegen fons públics o permeten la recaptació d’algun tipus de figura tributària. Després de diversos anys de dinàmica pròpia, el Servei d’Esports de la UA, adscrit a aquest Vicerectorat, ha oferit múltiples cursos i activitats de formació esportiva que han satisfet amb escreix les necessitats de l’alumnat i de la comunitat universitària en general, i de forma prou variada. No obstant això, és possible articular una oferta més ajustada dels cursos esmentats a través d’una convocatòria pública adreçada a maximitzar la demanda previsible d’aquests per a possibilitar una millor gestió i control dels recursos públics; i alhora que aquests cursos continuen satisfent els objectius prioritaris de complement de l’activitat acadèmica al si de la nostra Universitat.

En suma, si bé l’esperit d’aquesta convocatòria recull el bagatge dels anys precedents, l’oferta de cursos o activitats esportives a càrrec de reconeixement de crèdits d’estudis s’obri a una major publicitat, transparència, concurrència i objectivitat a l’hora de seleccionar les ofertes formatives d’índole esportiva; selecció a la qual podran concórrer tots aquells sectors interessats en la impartició d’aquests cursos.

Per tot això, s’aprova aquesta convocatòria.

I. OBJECTIU I PRINCIPIS DE LA CONVOCATÒRIA

L’objectiu d’aquesta convocatòria és l’oferta per a proposar la impartició de cursos de formació en activitats esportives per al curs acadèmic 2014-2015.

II. PARTICIPANTS I REQUISITS PER A LA PRESENTACIÓ D’OFERTES

1. Podran presentar ofertes per a la selecció i, si escau, impartició dels cursos previstos en aquesta convocatòria tant membres de la comunitat universitària com el personal extern a aquesta, siguen persones físiques o jurídiques. En tot cas, serà necessari acreditar la solvència professional dels i les proponents mitjançant la titulació acadèmica i/o professional relacionada amb la impartició del curs en concret, i en particular del professorat responsable o que hi participe. També serà necessari acreditar la solvència econòmica mitjançant justificació bancària.

2. De la mateixa manera, els i les proponents hauran d’acreditar la seua solvència tècnica mitjançant una relació dels cursos de formació esportiva realitzats que incloga, com a mínim, les dates, lloc, destinatari i destinatària d’aquests i professorat que els va impartir.

III. PROCEDIMENT DE PRESENTACIÓ DE PROPOSTES

1. Els i les interessades a proposar un dels cursos podran presentar com a màxim dues propostes en el termini de quinze dies des de la publicació d’aquesta convocatòria en el BOUA. Les propostes es faran emplenant el formulari disponible en la pàgina web

<http://sd.ua.es/va/formulari/proposta-de-cursos-de-formacio-en-activitats-esportives.html>

2. En el termini de cinc dies comptadors des de la data de finalització del termini per a la presentació de sol·licituds, i una vegada reunida la Comissió d’Esports, es publicarà en la pàgina web del VCEPL la llista definitiva dels cursos seleccionats. Aquesta pàgina web serà el lloc de publicació i notificació amb caràcter general tal com preveu l’article 59.6 de la Llei 30/1992, de 26 de novembre, de règim jurídic de les administracions públiques i del procediment administratiu comú.

IV. ÒRGAN I CRITERIS DE SELECCIÓ DE LES PROPOSTES

1. Atenent a l’objecte de la convocatòria, per a la selecció de les ofertes d’aquests cursos es formarà una Comissió d’Esports integrada per:

President: vicerector de Cultura, Esports i Política Lingüística

Secretari: director del Servei d’Esports

Vocals:

-       La vicerectora d’Estudiants o persona en qui delegue.

-       La vicerectora d’Estudis, Formació i Qualitat o persona en qui delegue.

-       El director del Secretariat de Promoció Cultural i Lingüística.

-       El director del Departament de Didàctica General i Didàctiques Específiques o persona en qui delegue.

-       Un tècnic del Servei d’Esports, designat lliurement pel director del Servei d’Esports.

2. Per a la selecció dels cursos, l'anterior Comissió valorarà segons els següents criteris:

a)    l’interès formatiu de l’activitat per a la comunitat universitària, en especial per a l’alumnat de la UA. (fins a 40 punts).

b)    el nombre potencial de participants, la viabilitat, la relació cost-alumnat matriculat i la solvència professional i tècnica del professorat involucrat en la seua impartició. (fins a 30 punts).

c)    la possibilitat d’accés després del curs a proves de reconeixement o acreditació de nivell que possibiliten una major inserció laboral o la millora del currículum acadèmic de l’alumnat. (fins a 20 punts).

d)    la possibilitat d’atraure estudiants procedents del cicle formatiu de formació professional en Animació en Activitats Físiques i Esportives. (fins a 10 punts).

3. Els cursos seleccionats i efectivament impartits podran ser oferits com a cursos amb reconeixement de crèdits en activitats esportives d’acord amb la normativa de la UA.

4. En tot cas, la impartició del curs estarà supeditada a la disponibilitat de les instal·lacions, dels horaris i de les normes d'ús de les mateixes. Per aquest motiu, la selecció del curs no implica el reconeixement a cap efecte, de cap dret ni expectativa o interès legítim per a l’interessat o interessada, encara que el curs que havia proposat haja sigut seleccionat.

Alacant, a 11 de juny de 2014

Vicerector de Cultura, Esports i Política Lingüística

 Carles Cortés Orts





[Carretera Sant Vicent del Raspeig s/n  
03688 Sant Vicent del Raspeig - Alacant  
 Tel. 92 116 7741 - Fax 26 671 4064](https://www.google.es/maps/@73.897781,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12107&trk=tyah&trkInfo=tarId%1G9062202585851%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)